Roman Kienast

Roman Kienast (født 29. mars 1984 i Salzburg) er en østerriksk fotballspiller som spiller for den østerrikske klubben SC Wiener Neustadt. 

Kienast har en fortid hos Hamarkameratene og har spilt kamper for det østerrikske herrelandslaget samt aldersbestemte landslag. Han er også nevø av tidligere Rapid Wien-kaptein Reinhard Kienast, som har nærmere 400 kamper for klubben.

 Klubbkarriere 

 Rapid Wien 
Kienast startet karrieren i ASV Vösendorf, hvor han spilte til han var 14. Han ble oppdaget av Rapid Wien, og spilte flere år for Rapid Wien Amateure før han som 18-åring i 2002-sesongen første gang fikk prøve seg i den østerrikske bundesligaen. I 2004 ble han lånt ut til den daværende førstedivisjonsklubben SC Rheindorf Altach, men ble hentet tilbake etter seks kamper og fire mål. I 2004–05 sesongen spilte han 21 kamper, skåret to mål og ble ligamester med Rapid Wien. 

 Hamarkameratene 
Kienast kom til klubben fra Rapid Wien på en opsjonsavtale foran 2006-sesongen etter at han den 17. juli 2006 underskrev en treårs-kontrakt med Ham-Kam, noe som gjorde at Kienast forble i klubben ut sesongen 2009. Gjennombruddet hans i Ham-Kam kom i 10. serierunde  i Tippeligaen 2006, da laget vant 3-0 over Rosenborg på Lerkendal, og Kienast skåret de to siste målene.Aftenposten.no – Kienast: Mitt vakreste mål noensinne Av Ole Kristian Sagbakken (Publisert 28. mai 2006, besøkt 31. juli 2008) I siste serierunde ble for øvrig Kienast beskyldt for rasisme etter å ha kalt Daniel Nannskog «you fucking monkey» i kampens hete.Hamar-Dagblad.no – Kienast: Beklager, Nannskog Av Ola A. Thorset (Publisert 6. november 2006, besøkt 31. juli 2008) Kienast fikk i ettertid tre kampers karantene fra Norges Fotballforbund for uttalelsen, som han måtte sone i begynnelsen av 2007-sesongen.Fotball.no – Opprettholder sanksjonen mot Kienast  Av NFF (Publisert 15. desember 2006, besøkt 31. juli 2008)

Etter å ha hjulpet Hamarklubben opp igjen til Tippeligaen 2008 med 14 skåringer i Adeccoligaen ble det måltørke i serien for Kienast. Til tross for dette var det flere klubber som var interessert i hans tjenester etter hans positive EM–deltakelse, og Viking var en av klubbene som offentlig sa de ønsket Kienast.Rogalands Avis.no – Kienast i Stavanger Av Kurt Arne Nilssen (Publisert 16. juli 2008, besøkt 31. juli 2008) Kienast var midten av november 2008 på prøvespill hos Norwich City FC, men ble skadet i en treningskamp mot reservelaget til Arsenal FC.Hamar Arbeiderblad.no – Kienast ut med strekk (Av Rune Steen Hansen, publisert 19. november 2008, beaøkt 25. januar 2009) I midten av januar 2009 var han også på prøvespill hos den engelske rivalen Plymouth Argyle FC, men ble sendt hjem etter at klubbens manager Paul Sturrock mente han var i for dårlig form. Plymouth Argyle.co.uk – Kienast KO (Publisert 24. januar 2009, besøkt 25. januar 2009) Kienast forlot Hamarklubben høsten 2009 etter at kontrakten hans gikk ut, og står dermed bokført med totalt 93 kamper og 36 mål. 

 Helsingborgs IF 
Dagen før overgangsvinduet i Norge åpnet ble Kienast noe overraskende bekreftet utlånt fra Hamarkameratene til svenske Helsingborgs IF.VG.no – Kienast lånes ut til Helsingborg Av Lars Vestad (Publisert og besøkt 31. juli 2008) Klubbene hadde også forhandlet seg frem til en opsjonsavtale for Kienast, som vil si at Helsingborg-klubben fikk opsjon på å kjøpe ut kontrakten hans ved sesongslutt. Helsingborg Dagblad.se – Landslagsanfallare klar för HIF i dag  Av Torbjörn Dencker (Publisert og besøkt 31. juli 2008) Ifølge klubbens nettsider trakk Kienast klubbens trener Bosse Nilssons oppmerksomhet under en treningskamp mot Hamarkameratene i Tyrkia under sesongoppkjøringen i mars 2008. Helsingborgs Idrottsförening.se – Landslagsstjärna klar för HIF  (Publisert og besøkt 31. juli 2008) Kienast dro tilbake til Hamarkameratene ved årsskiftet 2009 etter at Helsingborg ikke valgte å benytte seg av opsjonen for spilleren.

 Sturm Graz 
Etter at Hamarkameratene rykket ned fra førstedivisjon høsten 2009 ble Kienast bosmannspiller og stod fri til å skrive kontrakt med en annen klubb. Valget falt til slutt på SK Sturm Graz, som skrev under en kontrakt med Kienast ut 2010–sesongen med opsjon på ytterligere to år.H-A-no – Kienast til Østerrike (Publisert og besøkt 20. januar 2010)

I 2010/2011-sesongen scoret han 19 seriemål og var en av lagets nøkkelspillere da klubben vant seriemesterskapet. Høsten 2011 ble han skadet i mellomfoten og var ute med behandling i nesten to måneder. Etter skadeavbrekket spilte han 13 seriekamper og scoret seks mål. 

 Austria Wien 
Den 30. januar 2012 ble Sturm Graz og Kienast enige om en overgang til rivalen FK Austria Wien, på en overgangssum som ikke ble offentliggjort.Sport ORF.at – Kienast versa herres rygg (Publisert 30. januar 2012, besøkt 24. februar 2012)

 Landslagsfotball 
Han har flere kamper for yngre landslag, og kom på tredjeplass i U-19 EM i 2003. 13. oktober 2007 debuterte han for A-landslaget i en treningskamp mot .HamKam.no – Roman debuterte for Østerrike  (Publisert 13. oktober 2007, besøkt 31. juli 2008) Kienast ble tatt ut til Østerrikes EM-tropp, og kom innpå i alle Østerrike sine tre kamper som innbytter.

 Referanser 

 Eksterne lenker 

 HamKam.no – Kienasts spillerprofil
 Rapidarchiv.at – Kienasts spillerprofil

Kategori:Østerrikske fotballspillere
Kategori:Spillere i Fotball-EM 2008
Kategori:Fotballspillere for SK Rapid Wien
Kategori:Fotballspillere for SC Rheindorf Altach
Kategori:Fotballspillere for HamKam
Kategori:Fotballspillere for Helsingborgs IF
Kategori:Fotballspillere for SK Sturm Graz
Kategori:Fotballspillere for FK Austria Wien
Kategori:Østerrikske fotballspillere i Norge
Kategori:Personer fra Salzburg